Majalisar Dattawa ta sake aikawa Shugaba Mohammadu Buhari da umurnin ya sauke Mukaddashin Shugaban Hukumar EFCC Ibrahim Magu, tareda yin barazanar watsi da bukatar wanke duk wani jami'i na gwamnati da fadar shugaban kasa ta nemi a yi.
Duk da cewa an dauki lokaci ana kace nace a tsakanin bangaren zartaswa da na majalisar dattawa game da makomar mukaddashin shugaban hukumar yaki da cin hanci da rashawa-EFCC, Ibrahim Magu, wannan sabuwar barazana ta bude wani sabon babi a kan al’amarin. A wani hukumcin da mai shari’a John Tsoho na kotun tarayya a Abuja ya yanke inda yace kashi biyu karamin kashi na ukua dokar shekara dubu biyu da hudu da ta kafa hukumar EFCC, ta ba majalisar dattawan hurumin zabar wanda zai shugabanci hukumar.
A cikin hirarsu da Sashen Hausa, mai Magana da yawun majalisar dattijai Saneta Aliyu Sabbi Abdullahi, ya bayyana cewa, abinda ya janyo ja in ja da ake yi da fadar shugaban kasar shine, tsokacin da mai rikon shugaban kasa ya yi a baya cewa, ba lallai sai an kawo batun gaban majalisar dattawa ba, wannan ya haifar da muhawa a majalisa, suka kuma tsaida hukumcin cewa, wannan ba Magana ce da zasu dauka da wasa ba.
Saurari rahoton Madina Dauda domin karin bayani
Majalisa ta sake tada batun Ibrahim Magu-3:50"
Ba Zamu Bari "Barayi" Su Tsaya Takara Ba - EFCC